
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство

Обект: Находище за варовик „Долно Белотинци“ в землището на с. Долно Белотинци с концесионер „Пътстрой 99“ ООД, гр. Монтана
Дата на извършване на проверката: 27.07.2017 г.

Място на извършване на проверката: с.Долно Белотинци
Проверени компоненти и фактори на околната среда:

· Почви
· Превантивна дейност

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закон за почвите (ЗП);
· Закон за опазване на околната среда (ЗООС) и условията в Решение за преценяване на необходимостта от ОВОС № МО 44-ПР/2011 г. на директора на РИОСВ – Монтана;
· Закон за отговорността за предотвратяване и отстраняване на екологични щети (ЗОПОЕЩ)
Извършени дейности:
За датата на проверката, концесионерът е уведомен с писмо на РИОСВ – Монтана с изх. № 1909/24.07.2017 г. и е приложена Заповед № РД-234/24.07.2017 г. на директора на РИОСВ – Монтана за извършване на комплексна проверка на място на обект: Находище за варовик „Долно Белотинци“ в землището на с. Долно Белотинци с концесионер „Пътстрой 99“ ООД, гр. Монтана.
На 27.07.2017 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2017 г. и Заповед № РД-234/24.07.2017 г на директора на РИОСВ – Монтана се извърши проверка на обекта и беше съставен Констативен протокол.
Проверени са:
· Находище за варовик „Долно Белотинци“ 
· Документи и данни, свързани със законовите и подзаконови нормативни актове по околна среда

Констативна част:
Основната дейност на фирмата е производство и търговия със строителни материали.
1. Компонент „Почви“
За инвестиционното предложение „Добив на варовик-строителни материали от обект  в експлоатация находище-кариера „Долно Белотинци“ има издадено от директора на РИОСВ-Монтана решение, с което е преценено да не се извършва оценка на въздействието върху околната среда. Същото не е обжалвано, влязло е в сила и към момента на проверката не е загубило правното си действие.

„Пътстрой 99“ ООД, гр. Монтана е концесионер за добив на подземни богатства от находище за варовик „Долно Белотинци“, с. Долно Белотинци, общ. Монтана с Решение № 333/27.04.2012 г. на МС. 

При проверката по документи и на терена на концесионната площ са представени съгласувани цялостен работен проект за добив и първична преработка за концесионния период, проект за рекултивация, план за управление на минните отпадъци, както и съгласуван годишен проект за 2017 г. с писмо на МЕ № Е-26-П-490/08.12.2016 г.
Представена е и оценка за възможни случаи на непосредствена заплаха за екологични щети и за причинени екологични щети във връзка с експлоатацията на находището.
В момента на проверката се извършва претрошаване на взривената от външно наета специализирана фирма суровина посредством мобилна трошачка.
Дейностите се извършват в границите на предоставената концесионна площ, като няма нарушени и замърсени прилежащи терени.

Заключение:
При извършената проверка не са констатирани несъответствия с екологичното законодателство и не са дадени предписания. 

